		בראשית פרק טו: "ברית בין הבתרים"
בראשית פרק טו: "ברית בין הבתרים"
מבוא
פרקי אברהם כוללים פרקים סיפוריים בהם מתוארות התרחשויות בחיי אברהם, שרה ובני ביתם, ופרקים המתארים את הבטחות ה' לאברהם. פרק טו ופרק יז שייכים לפרקים בהם מתוארות הבטחות ואף כריתת ברית בין ה' לאברהם. 
[bookmark: _Hlk201476240]פרק טו נחלק לשנים:
· חלק א: הבטחת הזרע ואות הכוכבים (א-ו)
· חלק ב: הבטחת הארץ וברית בין הבתרים (ז-כא)

	הבטחת הזרע ואות הכוכבים (א-ו)



בראשית טו 
(א) אַחַר הַדְּבָרִים הָאֵלֶּה הָיָה דְבַר ה' אֶל אַבְרָם בַּמַּחֲזֶה לֵאמֹר אַל תִּירָא אַבְרָם אָנֹכִי מָגֵן לָךְ שְׂכָרְךָ הַרְבֵּה מְאֹד:
(ב) וַיֹּאמֶר אַבְרָם אֲדֹנָי ה' מַה תִּתֶּן לִי וְאָנֹכִי הוֹלֵךְ עֲרִירִי (חשוך ילדים) וּבֶן מֶשֶׁק בֵּיתִי הוּא דַּמֶּשֶׂק אֱלִיעֶזֶר:
(ג) וַיֹּאמֶר אַבְרָם הֵן לִי לֹא נָתַתָּה זָרַע וְהִנֵּה בֶן בֵּיתִי יוֹרֵשׁ אֹתִי:
(ד) וְהִנֵּה דְבַר ה' אֵלָיו לֵאמֹר לֹא יִירָשְׁךָ זֶה (אליעזר), כִּי אִם אֲשֶׁר יֵצֵא מִמֵּעֶיךָ הוּא יִירָשֶׁךָ:
(ה) וַיּוֹצֵא אֹתוֹ הַחוּצָה וַיֹּאמֶר הַבֶּט נָא הַשָּׁמַיְמָה וּסְפֹר הַכּוֹכָבִים אִם תּוּכַל לִסְפֹּר אֹתָם וַיֹּאמֶר לוֹ כֹּה יִהְיֶה זַרְעֶךָ:
(ו) וְהֶאֱמִן בַּה' וַיַּחְשְׁבֶהָ לּוֹ צְדָקָה:

עיין בפסוקים א-ו, והסבר בלשונך את הדו-שיח שבין ה' לבין אברהם.
	פס' א
	מה מבטיח ה' לאברהם?
	

	פס' ב-ג
	מהי תגובת אברהם להבטחת ה'?
	

	פס' ד-ה
	מה מבטיח ה' לאברהם?
	

	פס' ו
	מהי תגובת אברהם להבטחת ה'?
	




ההקשר של פרק טו לפרקים שלפניו
· [bookmark: _Hlk490388213][bookmark: _Hlk202433867]פרק יג: הפרדות אברהם מלוט והבטחת ה' - לאחר מריבה בין רועי אברהם לרועי לוט, אברהם נפרד מלוט. לוט בחר לגור בסדום. לאחר הפרידה ה' הבטיח לאברהם זרע וארץ (עיין בפרק יג פסוקים יד-יח)
· בפרק יד: מלחמת 4 המלכים ב-5 המלכים - המלחמה מתרחשת בין השאר בארץ כנען. במהלך המלחמה לוט נופל בשבי בידי ארבעת המלכים, אברהם יוצא ונלחם בהם, מכה בהם, ומשחרר את לוט מהשבי. 
· פרק טו: הבטחות ה' לאברהם:
בראשית טו 
(א) אַחַר הַדְּבָרִים הָאֵלֶּה 
	הָיָה דְבַר ה' אֶל אַבְרָם בַּמַּחֲזֶה לֵאמֹר אַל תִּירָא אַבְרָם אָנֹכִי מָגֵן לָךְ שְׂכָרְךָ הַרְבֵּה מְאֹד:

המילים "אַחַר הַדְּבָרִים הָאֵלֶּה..." שפותחות את פרק טו, מורות שקיים קשר ענייני בין פרק טו לפרק שלפניו.
מהו הקשר בין פרק טו לפרק יד? היעזר בנאמר בהמשך הפסוק: "אַל תִּירָא אַבְרָם אָנֹכִי מָגֵן לָךְ..." 



שאלותיו של אברהם: "ויאמר... ויאמר"
[bookmark: _Hlk201142570]תלמידי 3 יח"ל לא נדרשים ללמוד את האברבנאל בלשונו. 
בראשית טו 
(א) אַחַר הַדְּבָרִים הָאֵלֶּה הָיָה דְבַר ה' אֶל אַבְרָם בַּמַּחֲזֶה לֵאמֹר אַל תִּירָא אַבְרָם אָנֹכִי מָגֵן לָךְ שְׂכָרְךָ הַרְבֵּה מְאֹד:
(ב) וַיֹּאמֶר אַבְרָם אֲדֹנָי ה' מַה תִּתֶּן לִי וְאָנֹכִי הוֹלֵךְ עֲרִירִי וּבֶן מֶשֶׁק בֵּיתִי הוּא דַּמֶּשֶׂק אֱלִיעֶזֶר:
(ג) וַיֹּאמֶר אַבְרָם הֵן לִי לֹא נָתַתָּה זָרַע וְהִנֵּה בֶן בֵּיתִי יוֹרֵשׁ אֹתִי:

אברבנאל 
פעמים רבות יקרה לאדם העניו שיבוש ויכלם מלשאול שאלה מאדוניו בפירוש וישאלה ברמיזות, ואם האדון לא יבין רמיזותיו או לא ישיב עליהם, אז יצטרך השואל לשאול בדבור שני אותה שאלה בפירוש....
והשם יתברך ראה מחשבות לבו, ולא השיבו דבר עד אשר ידבר דבריו בביאור מפורש, כי כמו שאמרו חז״ל "הקדוש ברוך הוא מתאוה לתפלתם של צדיקים", וכאשר ראה אברהם שלא השיבו יתברך, חזר לדבר פעם שנית בביאור ולא ברמיזות, באמרו "הן לי לא נתת זרע" כי להיות זה דבור שני בפני עצמו אחרי השתיקה הוצרך לומר שנית "ויאמר אברם", וענינו: אם אתה אלהי רוצה שאבאר עוד דברי לו שמעני, שהן לי לא נתת זרע וזהו פירוש "ואנכי הולך ערירי" שאמרתי.

עיין בפסוקים ב-ג ובדברי אברבנאל, וענה:
א. לפי האברבנאל מה הקושי בפסוקים ב-ג?
ב. כיצד האברבנאל מיישב את הקושי?



תשובת ה' והמעשה הסמלי
בראשית טו
(ד) וְהִנֵּה דְבַר ה' אֵלָיו לֵאמֹר לֹא יִירָשְׁךָ זֶה (אליעזר), כִּי אִם אֲשֶׁר יֵצֵא מִמֵּעֶיךָ הוּא יִירָשֶׁךָ:
(ה) וַיּוֹצֵא אֹתוֹ הַחוּצָה וַיֹּאמֶר הַבֶּט נָא הַשָּׁמַיְמָה וּסְפֹר הַכּוֹכָבִים אִם תּוּכַל לִסְפֹּר אֹתָם וַיֹּאמֶר לוֹ כֹּה יִהְיֶה זַרְעֶךָ:

רש"י 
ויוצא אתו החוצה - לפי פשוטו הוציאו מאהלו לחוץ לראות הכוכבים. ולפי מדרשו: אמר לו צא מאצטגנינות שלך שראית במזלות שאינך עתיד להעמיד בן. אברם אין לו בן, אבל אברהם יש לו בן. וכן שרי לא תלד, אבל שרה תלד. אני קורא לכם שם אחר וישתנה המזל. דבר אחר: הוציאו מחללו של עולם והגביהו למעלה מן הכוכבים, וזהו לשון "הבטה" מלמעלה למטה: 
הרחבה: הטעם שנקט כאן הכתוב לְשׁוֹן "הַבָּטָה", שהוא לשון המשמש במי שעומד מִלְּמַעְלָה ומביט לְמַטָּה ולא להיפך כדוגמת: 'הַבַּט מִשָּׁמַיַם וּרְאַה' (תהלים פ, טו); 'הַמַּבִּיט לָאֶרֶץ וַתִּרְעָד' (תהלים קד, לב), וכדומה (מזה״ק).		

בפסוק ה, הקב"ה מוציא את אברם החוצה להביט בשמיים ובכוכבים.
א. לפי רש"י, מהיכן הוציא ה' את אברהם, ולשם מה? (3 פירושים). 
ב. לפי הכללים שלמדנו, מדוע הפרוש הראשון נחשב ל"פשט", ואילו הפירוש השני והשלישי נחשבים ל"דרש"?



תגובתו של אברהם: האמונה בה'
בראשית טו 
(ד) וְהִנֵּה דְבַר ה' אֵלָיו לֵאמֹר לֹא יִירָשְׁךָ זֶה (אליעזר), כִּי אִם אֲשֶׁר יֵצֵא מִמֵּעֶיךָ הוּא יִירָשֶׁךָ:
(ה) וַיּוֹצֵא אֹתוֹ הַחוּצָה וַיֹּאמֶר הַבֶּט נָא הַשָּׁמַיְמָה וּסְפֹר הַכּוֹכָבִים אִם תּוּכַל לִסְפֹּר אֹתָם וַיֹּאמֶר לוֹ כֹּה יִהְיֶה זַרְעֶךָ:
(ו) וְהֶאֱמִן בַּה' וַיַּחְשְׁבֶהָ לּוֹ צְדָקָה:

רש"י 
והאמין בה' - לא שאל לו אות על זאת...
ויחשבה לו צדקה - הקב"ה חשבה לאברם לזכות ולצדקה על האמונה שהאמין בו.

עיין בפסוק ו ובדברי רש"י, וענה:
א. לפי רש"י מה הביטוי המעשי לכך שאברהם האמין להבטחה של ה', שיהיה לו זרע לרוב שיירש את הארץ?
ב. "וַיַּחְשְׁבֶהָ לּוֹ", מי חשב על מי מחשבה טובה? "צְדָקָה" - מה הצדקה?

מה מוסיפה הבטחת הזרע בפרק טו על ההבטחות הקודמות (פרק יב, ב'; פרק יג, טז')? 


	הבטחת הארץ וברית בין הבתרים (ז-כא)



פסוק ז פותח התגלות חדשה של ה' לאברהם, ובו הוא מוסף הבטחה שזרעו ירשו את ארץ ישראל, הבטחה זו נפתחת כמו ההבטחה הקודמת בלשון מרוממת מאד, ומזכירה את הלשון בה נפתחים עשרת הדברות:
	בראשית טו, ז
וַיֹּאמֶר אֵלָיו אֲנִי ה' אֲשֶׁר הוֹצֵאתִיךָ מֵאוּר כַּשְׂדִּים 
לָתֶת לְךָ אֶת הָאָרֶץ הַזֹּאת לְרִשְׁתָּהּ.:
	שמות כ, א-ב
וַיְדַבֵּר אֱלֹהִים... אָנֹכִי ה' אֱלֹהֶיךָ אֲשֶׁר הוֹצֵאתִיךָ מֵאֶרֶץ מִצְרַיִם 
מִבֵּית עֲבָדִים



הבטחת הקב"ה לאברהם, בפסוק ז', שזרעו יירש את הארץ, מביאה את אברהם לבקש בפסוק ח', את ה': "בַּמָּה אֵדַע כִּי אִירָשֶׁנָּה" בקשה זו של אברהם מביאה את הקב"ה לענות לאברהם ע"י אחד האירועים המכוננים של חומש בראשית - "ברית בין הבתרים", שבו ה' נותן לאברהם אות-ברית (חוזה שמחייב את ה'), שזרעו יירש את הארץ.

שאלתו של אברהם: "בַּמָּה אֵדַע כִּי אִירָשֶׁנָּה?"
(ז) וַיֹּאמֶר אֵלָיו אֲנִי ה' אֲשֶׁר הוֹצֵאתִיךָ מֵאוּר כַּשְׂדִּים לָתֶת לְךָ אֶת הָאָרֶץ הַזֹּאת לְרִשְׁתָּהּ: 
(ח) וַיֹּאמַר אֲדֹנָי ה' בַּמָּה אֵדַע כִּי אִירָשֶׁנָּה:
(ט) וַיֹּאמֶר אֵלָיו קְחָה לִי עֶגְלָה מְשֻׁלֶּשֶׁת וְעֵז מְשֻׁלֶּשֶׁת ....
רמב"ן 
במה אדע כי אירשנה - ...בקש אברהם שידע ידיעה אמיתית שיירשנה ולא יגרום חטאו או חטא זרעו למונעה מהם, או שמא יעשו הכנענים תשובה, ויקיים בהם: "רגע אדבר על גוי ועל ממלכה לנתוש ולנתוץ להאביד ושב הגוי ההוא מרעתו ונחמתי על הרעה" (ירמיהו י"ח, ז-ח). והקב"ה כרת עמו ברית שיירשנה על כל פנים.

הכתוב מציין במפורש שמטרת הוצאת אברהם מאור כשדים הייתה "לתת לך את הארץ הזאת לרשתה". תגובת אברהם: "במה אדע..." אינה שאלה של "האם" אלא בקשה לאות, לסימן ולוודאות מוחשית לקייום ההבטחה. 
א. לפי הרמב"ן מדוע אברהם מבקש אות מאת ה'? ממה חשש אברהם? (שני דברים)
ב. לפי הרמב"ן, מדוע בעניין הבטחת הארץ אברהם ביקש אות ואילו להבטחת הזרע הוא לא ביקש אות?



תשובתו של ה' - ברית בין הבתרים
כתגובתה לשאלתו של אברהם "בַּמָּה אֵדַע כִּי אִירָשֶׁנָּה?" שבה אברהם ביקש לקבל אות, כך שידע בוודאות מוחשית שזרעו ירש את הארץ, ה' מצווה את אברהם להכין את טקס שבו ה' נותן לאברהם אות-ברית (חוזה שמחייב את ה'), שזרעו יירש את הארץ טקס זה שמעורר גם אימה, מכונה "ברית בין הבתרים":
בראשית טו 
(ז) וַיֹּאמֶר אֵלָיו אֲנִי ה' אֲשֶׁר הוֹצֵאתִיךָ מֵאוּר כַּשְׂדִּים לָתֶת לְךָ אֶת הָאָרֶץ הַזֹּאת לְרִשְׁתָּהּ:
(ח) וַיֹּאמַר אֲדֹנָי ה' בַּמָּה אֵדַע כִּי אִירָשֶׁנָּה:
(ט) וַיֹּאמֶר אֵלָיו קְחָה לִי עֶגְלָה מְשֻׁלֶּשֶׁת וְעֵז מְשֻׁלֶּשֶׁת וְאַיִל מְשֻׁלָּשׁ וְתֹר וְגוֹזָל:
(י) וַיִּקַּח לוֹ אֶת כָּל אֵלֶּה וַיְבַתֵּר אֹתָם בַּתָּוֶךְ וַיִּתֵּן אִישׁ בִּתְרוֹ לִקְרַאת רֵעֵהוּ וְאֶת הַצִּפֹּר לֹא בָתָר:
(יא) וַיֵּרֶד הָעַיִט עַל הַפְּגָרִים וַיַּשֵּׁב (ויגרש) אֹתָם אַבְרָם:
(יב) וַיְהִי הַשֶּׁמֶשׁ לָבוֹא וְתַרְדֵּמָה נָפְלָה עַל אַבְרָם וְהִנֵּה אֵימָה חֲשֵׁכָה גְדֹלָה נֹפֶלֶת עָלָיו:
(יג) וַיֹּאמֶר לְאַבְרָם יָדֹעַ תֵּדַע כִּי גֵר יִהְיֶה זַרְעֲךָ בְּאֶרֶץ לֹא לָהֶם וַעֲבָדוּם וְעִנּוּ אֹתָם אַרְבַּע מֵאוֹת שָׁנָה:
(יד) וְגַם אֶת הַגּוֹי אֲשֶׁר יַעֲבֹדוּ דָּן אָנֹכִי וְאַחֲרֵי כֵן יֵצְאוּ בִּרְכֻשׁ גָּדוֹל:
(טו) וְאַתָּה תָּבוֹא אֶל אֲבֹתֶיךָ בְּשָׁלוֹם תִּקָּבֵר בְּשֵׂיבָה טוֹבָה:
(טז) וְדוֹר רְבִיעִי יָשׁוּבוּ הֵנָּה כִּי לֹא שָׁלֵם עֲוֹן הָאֱמֹרִי עַד הֵנָּה:
(יז) וַיְהִי הַשֶּׁמֶשׁ בָּאָה וַעֲלָטָה הָיָה וְהִנֵּה תַנּוּר עָשָׁן וְלַפִּיד אֵשׁ אֲשֶׁר עָבַר בֵּין הַגְּזָרִים הָאֵלֶּה:
(יח) בַּיּוֹם הַהוּא כָּרַת ה' אֶת אַבְרָם בְּרִית לֵאמֹר לְזַרְעֲךָ נָתַתִּי אֶת הָאָרֶץ הַזֹּאת...

טכס ברית בין הבתרים
[bookmark: _Hlk202434663]הטכס כולל שלושה מרכיבים עיקריים:
(א) טכס הברית (פס' ט-יא; יז)
	אברהם מבתר את בעלי חיים חוץ מהתור והגוזל ושומר עליהן מפני העיט, והקב"ה - לפיד האש, עובר בין הבתרים.
(ב) ההתגלות וגזירת הגלות (פס' יב-יד)
	נבואת חלום, שבה אברהם מתבשר בעיקר על גזירת הגלות לזרעו, והבטחה שזרעו ישוב לארץ לאחר הגלות.
(ג) כריתת הברית (יח-כא)
	הקב"ה כורת ברית עם אברהם מבטיח לו שיירש את הארץ, ומפרט גבולות הארץ שהוא יירש.

(א) מעשה הברית (ט-יב; יז)
הסבר בלשונך את פשט הכתובים של "טכס הברית".
	מעשה הברית
	בלשונך

	(ט) וַיֹּאמֶר אֵלָיו 
	קְחָה לִי עֶגְלָה מְשֻׁלֶּשֶׁת וְעֵז מְשֻׁלֶּשֶׁת וְאַיִל מְשֻׁלָּשׁ וְתֹר וְגוֹזָל:
	

	(י) וַיִּקַּח לוֹ אֶת כָּל אֵלֶּה וַיְבַתֵּר אֹתָם בַּתָּוֶךְ
	וַיִּתֵּן אִישׁ בִּתְרוֹ לִקְרַאת רֵעֵהוּ וְאֶת הַצִּפֹּר לֹא בָתָר:
	

	(יא) וַיֵּרֶד הָעַיִט עַל הַפְּגָרִים וַיַּשֵּׁב (ויגרש) אֹתָם אַבְרָם:
	

	(יב-טז) וַיְהִי הַשֶּׁמֶשׁ לָבוֹא וְתַרְדֵּמָה נָפְלָה עַל אַבְרָם 
	וְהִנֵּה אֵימָה חֲשֵׁכָה גְדֹלָה נֹפֶלֶת עָלָיו: וַיֹּאמֶר לְאַבְרָם יָדֹעַ תֵּדַע...
	השמש עומדת לשקוע, אברהם נרדם וחווה אימה גדולה. וה' מתגלה אליו...

	(יז) וַיְהִי הַשֶּׁמֶשׁ בָּאָה וַעֲלָטָה הָיָה 
	וְהִנֵּה תַנּוּר עָשָׁן וְלַפִּיד אֵשׁ אֲשֶׁר עָבַר בֵּין הַגְּזָרִים הָאֵלֶּה:
	.

כריתת הבתרים והמעבר בין הבתרים - המשמעות על דרך הפשט
בתנ"ך מצאנו עוד אירועים של מעשי הברית שכללו ביתור חיה לשניים ומעבר בין הבתרים. כמו בתיאור הבא:
ירמיהו לד
(טו) וַתָּשֻׁבוּ אַתֶּם הַיּוֹם וַתַּעֲשׂוּ אֶת הַיָּשָׁר בְּעֵינַי לִקְרֹא דְרוֹר אִישׁ לְרֵעֵהוּ וַתִּכְרְתוּ בְרִית לְפָנַי בַּבַּיִת אֲשֶׁר נִקְרָא שְׁמִי עָלָיו:
(טז) וַתָּשֻׁבוּ וַתְּחַלְּלוּ אֶת שְׁמִי וַתָּשִׁבוּ אִישׁ אֶת עַבְדּוֹ וְאִישׁ אֶת שִׁפְחָתוֹ אֲשֶׁר שִׁלַּחְתֶּם חָפְשִׁים לְנַפְשָׁם... 
 (יז) לָכֵן כֹּה אָמַר ה' אַתֶּם לֹא שְׁמַעְתֶּם אֵלַי לִקְרֹא דְרוֹר אִישׁ לְאָחִיו וְאִישׁ לְרֵעֵהוּ 
		הִנְנִי קֹרֵא לָכֶם דְּרוֹר נְאֻם ה' אֶל הַחֶרֶב אֶל הַדֶּבֶר וְאֶל הָרָעָב וְנָתַתִּי אֶתְכֶם לְזַעֲוָה לְכֹל מַמְלְכוֹת הָאָרֶץ:
(יח) וְנָתַתִּי אֶת הָאֲנָשִׁים הָעֹבְרִים אֶת בְּרִתִי 
		אֲשֶׁר לֹא הֵקִימוּ אֶת דִּבְרֵי הַבְּרִית אֲשֶׁר כָּרְתוּ לְפָנָי הָעֵגֶל אֲשֶׁר כָּרְתוּ לִשְׁנַיִם וַיַּעַבְרוּ בֵּין בְּתָרָיו:
(יט) שָׂרֵי יְהוּדָה וְשָׂרֵי יְרוּשָׁלַ‍ִם הַסָּרִסִים וְהַכֹּהֲנִים וְכֹל עַם הָאָרֶץ הָעֹבְרִים בֵּין בִּתְרֵי הָעֵגֶל...

בימי צדקיהו, העם כרת ברית עם ה' בבית המקדש לשחרר את העבדים, בטכס כריתת הברית הם ביתרו (חצו) עגל לשנים ועברו בין בתריו. ירמיהו מוכיח את העם שבתחילה הם קיימו את הברית ושחררו את העבדים, אבל בסופו של דבר הם הפרו את הברית - השיבו את העבדים ושיעבדו אותם, ולכן ה' יעניש אותם בחרב דבר ורעב.


רש"י (פירוש ראשון)
(י) ויבתר אותם - חלק כל אחד לשני חלקים. אין המקרא יוצא מידי פשוטו: לפי שהיה כורת עמו ברית לשמור הבטחתו להוריש לבניו את הארץ, כדכתיב: "בַּיּוֹם הַהוּא כָּרַת ה' אֶת אַבְרָם בְּרִית " וגו' (פסוק יח). ודרך כורתי ברית לחלק בהמה ולעבור בין בתריה, כמו שנאמר להלן: "הָעֹבְרִים בֵּין בִּתְרֵי הָעֵגֶל" (ירמיהו ל"ד , יט); ואף כאן: " תַנּוּר עָשָׁן וְלַפִּיד אֵשׁ אֲשֶׁר עָבַר בֵּין הַגְּזָרִים" (פסוק יז) - שלוחו של שכינה שהוא אש.

רש"י מפרש, שבתקופת התנ"ך, "דרך כורתי ברית לחלק בהמה ולעבור בין בתריה". 
א. היכן בתנ"ך נזכר טקס נוסף של כריתת ברית שבו מבתרים חיה לשנים וכורתי הברית עוברים בין בתריה?
ב. היכן מצאנו ב"ברית בין הבתרים", ברית בין ה' לבין אברהם, שה' עבר בין בתרי החיות? צטט והסבר.
ג. מדוע רק ה' עובר בין בתרי החיות? ואיך במעשה הזה יש מענה לבקשתו של אברהם ב"ַּמָּה אֵדַע כִּי אִירָשֶׁנָּה"?





[bookmark: _Hlk201583918]מעשה כריתת הבתרים - המשמעות הסמלית על דרך הדרש
פירושו הראשון של רש"י התייחס לרובד הפשט של הברית. אולם, ריבוי הפרטים בברית (החיות ה"משולשות" המבותרות, הציפורים שלא בותרו, העיט, הסמיכות לנבואה על הגלות) מזמן עיון במשמעות הסמלית שלהן. 
רש"י (פירוש שני) 
(י) ואת הצפור לא בתר - לפי שהאומות נמשלו לפרים ואילים ושעירים שנאמר (תהילים כב יג) "סבבוני פרים רבים" וגו'. ואומר (דניאל ח, כ) "והאיל אשר ראית בעל הקרנים מלכי מדי ופרס". ואומר (שם כא) "והצפיר והשעיר מלך יון", וישראל נמשלו לבני יונה שנאמר:(שה"ש ב, יד) "יונתי בחגוי הסלע", לפיכך בתר הבהמות רמז על האומות שיהיו כלין והולכין, "ואת הציפור לא בתר" רמז שיהיו ישראל קיימין לעולם.
(יא) וירד העיט על הפגרים - על הבתרים (ולא על הציפורים השלמות). "וישב אותם אברהם" - לשון נשיבה והפרחה (גירוש(, כמו (תהילים קמז, יח) "ישב רוחו", רמז שיבא דוד בן ישי לכלותם, ואין מניחין אותו מן השמים עד שיבוא מלך המשיח.

עיין בפסוקים ט-יא, ו בדברי רש"י, וענה:
א. מה מסמלים החיות המבותרות, וציפורים שאינן מבותרות?
ב. מה מסמל העיט שמנסה לרדת ולטרוף את הבתרים, ומה מסמלת הפעולה של אברהם שמגרש את העיט:


(ב) ההתגלות וגזירת הגלות (פס' יב-יד)
נבואת חלום, שבה אברהם מתבשר בעיקר על גזירת הגלות לזרעו, והבטחה שזרעו ישוב לארץ לאחר הגלות.
בראשית טו 
(יב) וַיְהִי הַשֶּׁמֶשׁ לָבוֹא וְתַרְדֵּמָה נָפְלָה עַל אַבְרָם וְהִנֵּה אֵימָה חֲשֵׁכָה גְדֹלָה נֹפֶלֶת עָלָיו:
(יג) וַיֹּאמֶר לְאַבְרָם יָדֹעַ תֵּדַע כִּי גֵר יִהְיֶה זַרְעֲךָ בְּאֶרֶץ לֹא לָהֶם וַעֲבָדוּם וְעִנּוּ אֹתָם אַרְבַּע מֵאוֹת שָׁנָה:
(יד) וְגַם אֶת הַגּוֹי אֲשֶׁר יַעֲבֹדוּ דָּן אָנֹכִי וְאַחֲרֵי כֵן יֵצְאוּ בִּרְכֻשׁ גָּדוֹל:
(טו) וְאַתָּה תָּבוֹא אֶל אֲבֹתֶיךָ בְּשָׁלוֹם תִּקָּבֵר בְּשֵׂיבָה טוֹבָה:
(טז) וְדוֹר רְבִיעִי יָשׁוּבוּ הֵנָּה כִּי לֹא שָׁלֵם עֲוֹן הָאֱמֹרִי עַד הֵנָּה:

רש"י בראשית טו, יב
והנה אימה וגו' - רמז לצרות וחשך של גליות.

עוד לפני שהתגלה ה' לאברהם, רש"י מוצא בטקס המצמרר של "ברית בין הבתרים" בפסוק יב, רמז לתוכן הקשה של ההתגלות - גזירת הגלות. מהו הרמז בפסוק? 
[bookmark: _Hlk503968281][bookmark: _Hlk201577416]מדוע נגזרה גלות ושיעבוד מצרים על ישראל? 
[bookmark: _Hlk201577365]לראשונה בתנ"ך אנו מתבשרים על כך שעם ישראל יצא לגלות ולשיעבוד, וגזירה זו נגזרה כבר בימי אברהם אבינו. בשורה זו מעוורת את השאלה הבאה: מדוע הקב"ה תכנן מראש שעם ישראל יעבור את חווית השעבוד והגלות במצרים? רוב העמים מתפארים שראשיתם הייתה ראשית מפוארת צאצאים מלכים גדולים וכד' ואילו ישראל ראשיתם הוא השפלה וביזוי? על שום מה? פירושים רבים הוצעו לשאלה הזאת. על פי פשט הפסוקים, גזירת הגלות מוצגת כחלק מהמהלך האלוקי המתוכנן לעם ישראל מראש, כנדבך הכרחי בבניין עם. 
אנו נתמקד באחד ההסברים, בהסברו של הרב חנן פורת:
הרב חנן פורת, "מעט מן האור", גליון "לך לך" תשס"ו
"בדרך הטבע, הקשר בין עם לארץ נוצר מתוך היותה "תבנית נוף מולדתו": בה גדל, אל נופיה התרגל, כאן ביתו, וכאן חברתו ושפת אימו. אבל אחרי דורות רבים של גלות בארץ אחרת, הרי האדם מסתגל לאותה ארץ - ומה איפוא ישיב אותו אל ארץ אבותיו? ובאמת כך קרה במהלך ההיסטוריה לעמים רבים שגלו מארצם - מרצון או מאונס - ולאחר תקופה ממושכת נטמעו בארץ אחרת, ומצאו בה את מולדתם.
נקודה עמוקה זו באה לידי ביטוי בשאלת אברהם "במה אידע כי אירשנה"- ירושת עולם, שלא תאבד, ועל כך באה תשובתו הפרדוכסלית של ה' יתברך: "ידוע תדע כי גר יהיה זרעך - בארץ לא להם". ריבון העולמים אומר כביכול לאברהם: זרעך לא יפרה וירבה בארץ כנען באופן טבעי כמו שאר העמים, כי אם כל הקשר שלו לארצו יתבסס רק על כך שגדל בה, עלול קשר זה להתבטל בשעה שיתנתק ממנה, כמו שקרה לעמים אחרים. 
לכן על העם הזה להתגבש - שלא כדרך הטבע - בארץ לא לו, תוך שיעבוד וסבל, ולצאת ממנה בדרך נס, כאשר אני- ורק אני - אוציא אותו מעבדות לחירות אל הארץ הטובה אשר בחרתי אני למענו. במעשה זה - שאין דוגמתו בכל תולדות העולם - אחתום בקרבו שתי הכרות יסוד שהן אחת:
האחת: ידוע ידע שהקשר בינו לבין ארצו אינו מבוסס על לידתו בה, אלא על הצו האלוקי 'הרועם עליו', ועל כן דווקא "דור רביעי" - שאין לו כבר קשר אפילו לסבא שנולד בארץ - "ישובו הנה". 
והשניה: ידוע ידע שקשר זה חתום בחותם של נצח, וגם אם יגלה ממנה בעתיד עוד ישוב אליה, ותמיד יאמר לעצמו: "עברנו את פרעה, נעבור גם את זה...". 
 נמצא איפוא שלגלות הראשונה – למצרים - אין סיבה - הנעוצה בחטאי העבר - אלא תכלית - שנועדה לבנות את העתיד. ולהשיב תשובה ניצחת לשאלתו של אברהם: "במה אידע כי אירשנה?"... ובכן יציאת מצרים היא הנקודה המחלצת את העם מ'שטן הייאוש' עד דור אחרון, ומבשרת לו כי עוד יזכה לשוב לארץ ישראל. 

סכם בלשונך את הסברו של חנן פורת לשאלה מדוע נגזרה גלות ושיעבוד מצרים על ישראל? 


ברית בין הבתרים כברית על ההיסטוריה של עם ישראל
בשורת הגלות שקיבל אברהם בברית בין הבתרים מלמדת על ההיסטוריה הצפויה לעם ישראל. השלם את הטבלה הבאה ופרט כיצד גזירת הגלות על מרכיביה השונים באה לידי ביטוי בפועל בעתיד?
	
	הגזירה על ברית בין הבתרים
	כיצד הגזירה התקיימה בפועל

	א
	"כִּי גֵר יִהְיֶה זַרְעֲךָ בְּאֶרֶץ לֹא לָהֶם 
וַעֲבָדוּם וְעִנּוּ אֹתָם אַרְבַּע מֵאוֹת שָׁנָה"
	

	ב
	"וְגַם אֶת הַגּוֹי אֲשֶׁר יַעֲבֹדוּ דָּן אָנֹכִי"
	

	ג
	"וְאַחֲרֵי כֵן יֵצְאוּ בִּרְכֻשׁ גָּדוֹל"
	

	ד
	"וְאַתָּה תָּבוֹא אֶל אֲבֹתֶיךָ בְּשָׁלוֹם תִּקָּבֵר בְּשֵׂיבָה טוֹבָה"
	

	ה
	"וְדוֹר רְבִיעִי יָשׁוּבוּ הֵנָּה כִּי לֹא שָׁלֵם עֲוֹן הָאֱמֹרִי עַד הֵנָּה"
	


(ג) כריתת הברית (יח-כא)
[bookmark: _Hlk201582378]מעשה הברית מסתיים ב"וַיְהִי הַשֶּׁמֶשׁ בָּאָה וַעֲלָטָה הָיָה וְהִנֵּה תַנּוּר עָשָׁן וְלַפִּיד אֵשׁ אֲשֶׁר עָבַר בֵּין הַגְּזָרִים הָאֵלֶּה" (יז) כפי שלמדנו בפירוש הפשט ברש"י לפסוק י', הברית נכרתת כאשר עוברים בין הבתרים. לפיד האש אשר עובר בין הגזרים (הבתרים) הוא ביטוי לכך שהקב"ה הוא המתחייב. הברית היא חד-צדדית, היא אינה תלויה במעשים, ולכן אברהם לא עבר בין הבתרים כי הוא לא התחייב. במעשה הזה יש מענה לבקשתו של אברהם "בַּמָּה אֵדַע כִּי אִירָשֶׁנָּה"? פסוקים יח-כא מתארים את תוכן הברית - הקב"ה מתחייב לאברהם על נצחיות הבטחת הארץ לזרעו.

[image: http://lilmod.cet.ac.il/CETHandler.ashx?n=CetEntities.FileViewer&i=7b6c26a9-ffd0-426d-b508-19d6c9d151f1&id=169474]בראשית טו 
(יח) 	בַּיּוֹם הַהוּא כָּרַת ה' אֶת אַבְרָם בְּרִית לֵאמֹר לְזַרְעֲךָ נָתַתִּי אֶת הָאָרֶץ הַזֹּאת 
מִנְּהַר מִצְרַיִם עַד הַנָּהָר הַגָּדֹל נְהַר פְּרָת:
(יט) 	אֶת הַקֵּינִי וְאֶת הַקְּנִזִּי וְאֵת הַקַּדְמֹנִי:
(כ) 	וְאֶת הַחִתִּי וְאֶת הַפְּרִזִּי וְאֶת הָרְפָאִים:
(כא) 	וְאֶת הָאֱמֹרִי וְאֶת הַכְּנַעֲנִי 
וְאֶת הַגִּרְגָּשִׁי וְאֶת הַיְבוּסִי: 

לפני ההבטחה כאן בפרק טו, ה' כבר הבטיח לאברהם את ארץ ישראל פעמים: 
(1) בפרק יב, ז (2) בפרק יג, יד-יז.
מה מוסיפה הבטחת הארץ בפרק טו על ההבטחות הקודמות? (4 דברים).


גבולות ההבטחה
[bookmark: _Hlk201584534]כאן, ב"ברית בין הבתרים", לראשונה אנו למדים על הגבולות הגאוגרפיים של הארץ - גבולות ההבטחה הרחבים ביותר: "מִנְּהַר מִצְרַיִם עַד הַנָּהָר הַגָּדֹל נְהַר פְּרָת". וכן, על שבעת העמים היושבים בה: עשרת עמי כנען המנויים בכתוב. עמים שאותם יירש עם ישראל, וישלוט בארץ (זה פירוש המושג "ירושה"). 

מדוע ה' מפרט לאברהם כאן את גבולות ההבטחה של ארץ ישראל?

[bookmark: _Hlk202436128]סיכום
· בפרק טו הקב"ה חיזק את ההבטחות הקודמות לזרע ולארץ, הבטיח לראשונה באופן מפורש בן שיוולד לאברהם, ובישר לו על גלות עתידית. 
· שתי ההבטחות חוזקו במעשים סמליים משמעותיים : 
· הבטחת זרע: ב"הבטה בכוכבים"
· הבטחת  ארץ: "ברית בין הבתרים". 
· [bookmark: _heading=h.1gfxl5q94i5g]מתוך הפרק למדנו על משמעותה של "ברית" המורה על הקשר הייחודי בין עם ישראל לארצו שאינו תלוי בנסיבות טבעיות אלא בצו אלוקי, ועל משמעותה של גלות כחלק מלידתו של עם ישראל.
עמירם דומוביץ 	 זכור: "הציון השנתי" נקבע על פי ההשתתפות והנוכחות שלך לאורך כל השנה! 	1

